CELEX: 32021D1991
Language: lt
Date: 1636934400000
Title: Tarybos sprendimas (BUSP) 2021/1991 2021 m. lapkričio 15 d. kuriuo iš dalies keičiamas Sprendimas (BUSP) 2020/1465 dėl Europos Sąjungos veiksmų, kuriais remiamas Jungtinių Tautų tikrinimo ir inspektavimo mechanizmas Jemene (UNVIM)

2021 11 16   
               
               
                  LT
               
               
                  Europos Sąjungos oficialusis leidinys
               
               
                  L 405/12
               
            
         TARYBOS SPRENDIMAS (BUSP) 2021/1991
         2021 m. lapkričio 15 d.
         kuriuo iš dalies keičiamas Sprendimas (BUSP) 2020/1465 dėl Europos Sąjungos veiksmų, kuriais remiamas Jungtinių Tautų tikrinimo ir inspektavimo mechanizmas Jemene (UNVIM)
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 28 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2018 m. rugsėjo 18 d., remdamasi Jungtinių Tautų tikrinimo ir inspektavimo mechanizmo (UNVIM) prašymu, Taryba priėmė Sprendimą (BUSP) 2018/1249 (1) dėl Europos Sąjungos veiksmų, kuriais remiamas UNVIM;
                  
               
                     (2)
                  
                  
                     2020 m. spalio 12 d., remdamasi UNVIM prašymu, Taryba priėmė Sprendimą (BUSP) 2020/1465 (2) ir 12 mėnesių laikotarpiui atnaujino ES veiksmus, kuriais remiamas UNVIM;
                  
               
                     (3)
                  
                  
                     Jungtinių Tautų Saugumo Tarybos (JT ST) rezoliucija 2586 (2021) buvo pratęsti ir pritaikyti JT misijos remti Chudaidos susitarimą (UNMHA) įgaliojimai, kad būtų remiamas susitarimo dėl Chudaidos miesto ir Chudaidos, Salifo ir Ras Issa uostų, išdėstyto 2018 m. gruodžio 13 d. konflikto Jemene šalių sudarytame Stokholmo susitarime ir patvirtinto JT ST rezoliucija 2451 (2018) ir JT ST rezoliucija 2452 (2019), įgyvendinimas;
                  
               
                     (4)
                  
                  
                     UNVIM paprašė tolesnės Sąjungos paramos vieneriems metams, kurią sudarytų laikotarpio, kuriuo gali būti naudojama pagal Sprendimą (BUSP) 2020/1465 skirta parama, pratęsimas iki 2022 m. vasario 28 d., ir papildomo įnašo laikotarpiui nuo 2022 m. kovo 1 d. iki 2022 m. rugsėjo 30 d.;
                  
               
                     (5)
                  
                  
                     kad vykdytų savo įgaliojimus, UNVIM yra dislokuotas Jemeno kaimyninėse šalyse, visų pirma Džibutyje ir Saudo Arabijoje;
                  
               
                     (6)
                  
                  
                     Sąjunga turėtų atnaujinti savo paramą vieneriems metams ir ją pritaikyti, kad UNVIM galėtų vykdyti savo įgaliojimus,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas (BUSP) 2020/1465 iš dalies keičiamas taip:
            
                        1)
                     
                     
                        1 straipsnio 3 dalis iš dalies keičiama taip:
                        
                                    a)
                                 
                                 
                                    pirma pastraipa pakeičiama taip:
                                    
                                       „3.   Vadovaudamasi šiuo sprendimu Sąjunga remia JT Generalinio sekretoriaus specialiojo pasiuntinio Jemenui biurą ir Jungtinių Tautų misijos remti Chudaidos susitarimą (UNMHA) biurą siekiant dislokuoti UNVIM Chudaidos, Salifo bei Ras Issa uostuose ir kitose vietose, esančiose Jemeno kaimyninėse šalyse, kiek tai reikalinga UNVIM įgyvendinimo tikslu. Tuo tikslu Sąjunga prisideda prie išlaidų, susijusių su UNVIM stiprinimu, ir tokiu būdu padeda tenkinti Jemeno gyventojų poreikius, įgyvendinant platesnę humanitarinę strategiją.“;
                                    
                                 
                              
                                    b)
                                 
                                 
                                    antra pastraipa išbraukiama;
                                 
                              
                  
                        2)
                     
                     
                        3 straipsnio 1 dalis pakeičiama taip:
                        
                           „1.   1 straipsnyje nurodytam projektui įgyvendinti skiriama orientacinė finansavimo suma yra 2 059 838 EUR laikotarpiui nuo 2020 m. spalio 1 d. iki 2022 m. vasario 28 d., ir 2 200 000 EUR laikotarpiui nuo 2022 m. kovo 1 d. iki 2022 m. rugsėjo 30 d. Taryba iki 2022 m. kovo 1 d. peržiūri tą orientacinę sumą remdamasi, inter alia, įsisavinimo lygiu ir Komisijos atliktu poreikių vertinimu.“;
                        
                     
                  
                        3)
                     
                     
                        5 straipsnio paskutinis sakinys pakeičiamas taip:
                        „Jis nustoja galioti 2022 m. rugsėjo 30 d.“;
                     
                  
                        4)
                     
                     
                        priedas išbraukiamas.
                     
                  
         
            2 straipsnis
            Šis sprendimas įsigalioja jo priėmimo dieną.
            Jis taikomas nuo 2021 m. spalio 1 d.
         
         
            Priimta Briuselyje 2021 m. lapkričio 15 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  2018 m. rugsėjo 18 d. Tarybos sprendimas (BUSP) 2018/1249 dėl Europos Sąjungos veiksmų, kuriais remiamas Jungtinių Tautų tikrinimo ir inspektavimo mechanizmas Jemene (OL L 235, 2018 9 19, p. 14).
         
            (2)  2020 m. spalio 12 d. Tarybos sprendimas (BUSP) 2020/1465 dėl Europos Sąjungos veiksmų, kuriais remiamas Jungtinių Tautų tikrinimo ir inspektavimo mechanizmas Jemene (OL L 335, 2020 10 13, p. 13).